recursal/SuperWikiNEXT-32B huggingface dataset:
**মোনা চন্দ্রাবতী গুপ্ত** (১৮৯৬ - ১৯৮৪) ছিলেন একজন ভারতীয় সমাজকর্মী ও শিক্ষাবিদ। তিনি ব্রিটিশ বার্মায় জন্মগ্রহণ করে ছিলেন। তিনি ছিলেন *নারী সেবা সমিতির* প্রতিষ্ঠাতা, যেটি একটি বেসরকারি সংস্থা, যারা নারীদের সামাজিক ও অর্থনৈতিক উন্নতির জন্য কাজ করে।

জীবনী
-----

গুপ্ত ১৮৯৬ সালের ২০শে অক্টোবর মিয়ানমারের রাজধানী শহর রেঙ্গুনে (বর্তমানে ইয়াঙ্গুন) জন্মগ্রহণ করেন। তিনি ইয়াঙ্গুন এবং লন্ডনে প্রাথমিক শিক্ষার পর কলকাতার ডায়োসেসান কলেজ থেকে স্নাতক ডিগ্রি অর্জন করেন। শিক্ষায় কর্মজীবন শুরু করে, তিনি লখনউয়ের গভর্নমেন্ট গার্লস কলেজের উপাধ্যক্ষ হিসেবে কাজ করেন এবং মহিলা শিক্ষার জন্য বিশ্ববিদ্যালয় পর্যালোচনা কমিটির সদস্য হিসেবে পরিষেবা দেন।

গুপ্ত ১৯৩০ এর দশকে দুটি মহিলা সংগঠন শুরু করেছিলেন। সেগুলি হল ১৯৩১ সালে *জেনানা পার্ক লীগ* এবং ১৯৩৬ সালে *মহিলা সমাজসেবা লীগ।* প্রায় এক দশক পরে, তিনি *মহিলা একাডেমি* প্রতিষ্ঠা করেন এবং ১৯৪৭ সালে ভারতের স্বাধীনতার পরে, *মহিলা সেবা সমিতি* গঠনের জন্য সেই একাডেমিটি মহিলা সমাজসেবা লীগের সাথে একীভূত হয়।  সংস্থাটি এখন বৃদ্ধি পেয়ে চারটি শিক্ষা প্রতিষ্ঠান, মহিলাদের জন্য দুটি বৃত্তিমূলক কেন্দ্র (ভোকেশনাল সেন্টার), তিনটি মহিলা কল্যাণ কেন্দ্র, একটি সাংস্কৃতিক কেন্দ্র এবং একটি চিকিৎসা কেন্দ্র চালাচ্ছে।

গুপ্ত উত্তর প্রদেশ আইন পরিষদের প্রাক্তন সদস্য ছিলেন এবং ১৯৩৯ ও ১৯৪০ সালে যথাক্রমে এলাহাবাদ বিশ্ববিদ্যালয় এবং লখনউ বিশ্ববিদ্যালয়ের আদালতে কাজ করেছিলেন। ১৯৩৯ সালে তিনি ব্রিটিশ ভারতীয় প্রশাসন থেকে কায়সার-ই-হিন্দ পদক বিজয়ী হন। তিনি ১৯৬৫ সালে ভারত সরকার কর্তৃক পদ্মশ্রী পুরস্কারে ভূষিত হয়ে সম্মানিত হন। এটি সরকার প্রদত্ত চতুর্থ সর্বোচ্চ ভারতীয় বেসামরিক পুরস্কার, যেটি সমাজে তাঁর অবদানের জন্য প্রদত্ত।

আরও দেখুন
---------

* এলাহাবাদ বিশ্ববিদ্যালয়
* লখনউ বিশ্ববিদ্যালয়

* ভারত প্রবেশদ্বার

তথ্যসূত্র
---------

1. 1 2  "Nari Sewa Samiti"। Nari Sewa Samiti। ২০১৫। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ মে ২০১৫।
2. 1 2 3  "Yasni"। Yasni। ২০১৫। সংগ্রহের তারিখ ৭ মে ২০১৫।
3. 1 2  "NSN"। NSN। ২০১৫। ১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মে ২০১৫।
4. ↑  "Nari Sewa Samiti". Nari Sewa Samiti. 2015. Archived from the original on 5 March 2016. Retrieved 7 May 2015.
5. ↑  "Yasni". Yasni. 2015. Retrieved 7 May 2015.
6. ↑  "Padma Shri" (পিডিএফ)। Padma Shri। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ নভেম্বর ২০১৪।

টেমপ্লেট:সমাজকর্মে পদ্মশ্রী পুরস্কার প্রাপক
**হায়মা হাতুন** (উসমানীয় তুর্কি: خیمه خاتون), এছাড়াও তিনি **হায়মা আনা** (মাতা হায়মা), ছিলেন অটোমান সাম্রাজ্যের প্রতিষ্ঠাতা প্রথম উসমান এর দাদিমা এবং ওর্ঘুজ তুর্কিদের কায়িগোষ্ঠীর নেতা আরতুগ্রুল এর মাতা। 

হায়মে আনা এর সমাধিসৌধের নিকটবর্তী দৃশ্য
 হায়মে আনা এর সমাধিস্থল

নামকরণ
------

তার নাম হায়নেমা, হায়মা হাতুন, হায়মা সুলতান, আয়ভা আনা এবং আয়ভান নামে লক্ষ্য করা যায়।

সমাধিস্থল
---------

হায়নেমার কারসাম্ভার ডোমানিকের কাছে একটি ছোট গ্রামে সর্বশেষ সমাহিত করা হয়। সমাধিস্থলটি মূলত চারণভূমি এলাকায় অবস্থিত যেখানে তাসসানলির সাথে পূর্ব বুসরার নিম্নভূমিগুলির সাথে সংযুক্ত একটি রাস্তার নিকটবর্তী স্থান। ১৮৯২ সালে দ্বিতীয় আবদুল হামিদ হায়নেমার সমাধিস্থলটি পুনরুদ্ধার করেন। আবদুল হামিদ তার শাসনামলে পূর্বপুরুষদের সমাধিস্থল পুনর্বাসনের ব্যাপারে আগ্রহ প্রকাশ করেন এবং যদিও সকল পুনরুদ্ধারকে সমানভাবে রতারণামূলক হতে পারে ধারণা করা হয়।

পরিবার
------

হায়মা হাতুন ছিলেন তুর্কি বংশোদ্ভুত এবং এবং একটি তুর্কি পরিবারের সাথে সম্পৃক্ত ছিলেন। তিনি ছিলেন অটোমান সাম্রাজ্যের প্রতিষ্ঠাতা প্রথম উসমান এর দাদিমা। সুলেইমান শাহ এবং হায়মা হাতুন দম্পত্তির ৪ সন্তান জন্ম নেয়।

* আমির আর্তগোল আন গাজী, সোগুত এর আমির (আনু. ১১৯৮ - আনু. ১২৮১)
* দিন্দার বে (আনু. ১২১০ - আনু. ১২৯৮)
* গুন্দারু বে (? - ?)
* সোনগোরতেকিন বে (? - ?)

আরো দেখুন
---------

* উসমানীয় রাজবংশ
* উসমানীয় সাম্রাজ্য

আরো পড়ুন
---------

* İsmail Hakkı Uzunçarşılı, Osmanlı Tarihi, C.I
* Selim Yıldız, "Hayme Ana", Vilayetlerin Sultanlığından Faziletlerin Sultanlığına Osmanlı Devleti, Kütahya 1999, s.40
* Mehmed Maksudoğlu, Osmanlı Tarihi, İstanbul 2001, s.21

তথ্যসূত্র
---------

1. ↑  Sakaoğlu, Necdet (২০০৮)। *Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler*। Oğlak Yayıncılık। পৃষ্ঠা 26। আইএসবিএন 978-9-753-29623-6।
***দ্য ড্রপ*** (ইংরেজি: The drop, অনুবাদ 'তরল ফোঁটা') হলো ইঙ্গেস ইডি নামে পরিচিত জার্মান ভাস্করদলের নকশা করা একটি বৃষ্টির ফোঁটা সদৃশ্য ইস্পাত ভাস্কর্য, যা ভ্যানকুভার শহরের কেন্দ্রস্থলে কোল হারবার এলাকায় বন ভয়েজ প্লাজায় অবস্থিত। ৬৫-ফুট (২০-মিটার) লম্বা ভাস্কর্যটি স্টাইরোফোম এবং নীল পলিউরেথেন দিয়ে আবৃত। ইঙ্গেস ইডির মতে, ভাস্কর্যটি "প্রকৃতির শক্তির প্রতি শ্রদ্ধা" এবং "আমাদের চারপাশের জলের প্রতি-সম্পর্ক এবং দৃষ্টিভঙ্গি" উপস্থাপন করে। *ভাস্কর্যটি ২০০৯ সালে* ভ্যানকুভার কনভেনশন সেন্টারের শিল্পকলা প্রকল্পের অংশ হিসাবে নির্মাণ ও স্থাপনের অনুমোদন পেয়েছিল। বর্তমানে এটি বিসি প্যাভিলিয়ন কোম্পানির মালিকানাধীন।

বর্ণনা এবং ইতিহাস
-----------------

*সিটি অফ ভ্যানকুভার পাবলিক আর্ট রেজিস্ট্রির* তথ্যানুসারে, *দ্য* *ড্রপ* একটি নীল ৬৫-ফুট (২০-মিটার) লম্বা ভাস্কর্যটি, "একটি মৃদু 'বৃষ্টির ফোঁটা', যেটি কোন তলে পতনের মুহূর্ত" ধারণ করে। ভাস্কর্যটির কেন্দ্রীয় "মেরুদন্ড" ইস্পাত দিয়ে গঠিত এবং স্টাইরোফোম এবং নীল পলিউরেথেন দিয়ে আবৃত। দ্য ড্রপের বহিরাবরণ আকাশের রঙের পরিপূরক এবং বিপরীত তীরে (উত্তর ভ্যানকুভারের) দৃশ্যমান বড় হলুদ সালফারের স্তূপের সাথে বৈপরীত্য তৈরি করে।

ভ্যানকুভার কনভেনশন সেন্টার শিল্পকলা প্রকল্পের অংশ হিসাবে ভাস্কর্যটির নির্মাণ নকশা ও স্থাপনের জন্য নির্বাচিত হয়েছিল। ইঙ্গেস ইডি নামের চারজন জার্মান ভাস্করের একটি দলের জন্য এটি ছিল উত্তর আমেরিকায় বানানো প্রথম ভাস্কর্য। ভাস্কর্যটি ২০০৯ সালে বন ভয়েজ প্লাজায় (ভ্যানকুভার কনভেনশন সেন্টার সংলগ্ন) বারার্ড স্ট্রিটের শেষে, ভ্যানকুভারের ডাউনটাউনের কোল হারবার পাড়ায় জলের ধারে স্থাপন করা হয়েছিল। ২০১০ সালের শীতকালীন অলিম্পিকের সময় টেলিভিশন ক্যামেরার দৃশ্যে বাধা দেওয়ার জন্য *দ্য ড্রপ*কে সাময়িকভাবে সরানো হয়েছিল।

অভ্যর্থনা
---------

*ভ্যানকুভার অবজার্ভার* ভাস্কর্যটিকে "ভ্যানকুভারের উপশিষ্ট বস্তু" হিসাবে উল্লেখ করেছে। প্রকাশনার বর্ণনা অনুসারে, *দ্য ড্রপের* সাথে "দর্শকের কৌতুকপূর্ণ সম্পর্ক" রয়েছে এবং ভ্যানকুভারের বাসিন্দাদের জন্য এটি "বিশাল গোপন রসিকতা"। এটি শহরের উচ্চ বৃষ্টিপাতের পরিমাণকে নির্দেশ করে। বৃষ্টিপাতের পরিমাণের হিসেবে অ্যাবটসফোর্ড এবং হ্যালিফ্যাক্সের পরে ভ্যানকুভার হলো কানাডার তৃতীয় বড় শহর, যেখানে প্রতি বছর ১৬২-এরও বেশিদিন বৃষ্টি পরে।

তথ্যসূত্র
---------

1. 1 2 3 4  ব্যারন, কেট; ক্রিস্টিয়ানসেন, মেরেট (২০১১-০২-১৮)। "Vancouver's unconventional centre and its art project"। *দ্য ভ্যানকুভার অবজার্ভার* (ইংরেজি ভাষায়)। ভ্যানকুভার: অবজার্ভার মিডিয়া গ্রুপ। সংগ্রহের তারিখ ২০১২-১২-৩০। [*স্থায়ীভাবে অকার্যকর সংযোগ*]
2. 1 2 3 4 5  "দ্য ড্রপ" (ইংরেজি ভাষায়)। সিটি অফ ভ্যানকুভার পাবলিক আর্ট রেজিস্ট্রি। সংগ্রহের তারিখ ২০১৩-০১-১০। [*স্থায়ীভাবে অকার্যকর সংযোগ*]
3. 1 2 3  "Vancouver's Coolest Public Art: The Drop"। *জন্টেড* (ইংরেজি ভাষায়)। এসএফও\*মিডিয়া। ২০১০-০৮-১৭। সংগ্রহের তারিখ ২০১৩-০১-১০। [*স্থায়ীভাবে অকার্যকর সংযোগ*]
4. ↑  বার্কার, আন্দ্রেয়া কারসন (২০১০-০৪-১৮)। "Vancouver Art: The Drop" (ইংরেজি ভাষায়)। ভিউ অন কানাডিয়ান আর্ট। ২০২৩-০৮-১২ তারিখে মূল থেকে আর্কাইভ করা। সংগ্রহের তারিখ ২০১৩-০১-১৪।
5. ↑  অসবর্ন, লিজ (২০০৬)। "Canada's Rainiest Cities – Current Results"। *স্ট্যাটিস্টিক্স কানাডা সেনসাস* (ইংরেজি ভাষায়)। কারেন্ট রেজাল্টস নেক্সাস। ২০২৩-০৮-১২ তারিখে মূল থেকে আর্কাইভ করা। সংগ্রহের তারিখ ২০১৩-০১-১৩।

বহিঃসংযোগ
---------

* ভ্যানকুভার কনভেনশন সেন্টার শিল্পকলা প্রকল্প
উইকিপিডিয়ার সহপ্রকল্পে **দ্য ড্রপ (ভাস্কর্য)**:কমন্স হতে **মিডিয়া**উইকিউপাত্ত হতে **উপাত্ত**
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য বেতাগী পৌরসভা দেখুন।

**বেতাগী** বাংলাদেশের দক্ষিণাঞ্চলের বরিশাল বিভাগে অবস্থিত একটি শহর। প্রশাসনিকভাবে শহরটি বেতাগী উপজেলার সদর। শহরটি বরগুনা জেলার সবচেয়ে বড় এবং বেতাগী উপজেলার সবচেয়ে বড় এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং পটুয়াখালী বিমানবন্দর।বিভাগীয় শহর বরিশাল থেকে ৪৯.৩ কি.মি. এবং জেলা শহর বরগুনা থেকে ৪০ কি.মি. দূরত্বে বেতাগী শহর অবস্থিত।

জনসংখ্যা
--------

বেতাগী শহরের মোট জনসংখ্যা ১২,৭৮৬ জন যার মধ্যে ৬,৪০৭ জন পুরুষ এবং ৬,৩৭৯ জন নারী। এ শহরের পুরুষ এবং নারী অনুপাত ১০১:১০০।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°২৪′৫১″ উত্তর ৯০°০৯′৫৭″ পূর্ব﻿ / ﻿২২.৪১৪১৬১° উত্তর ৯০.১৬৫৮৮৬° পূর্ব﻿ / 22.414161; 90.165886। সমুদ্র সমতল থেকে শহরটির গড় উচ্চতা ৭.৪১ মিটার।

প্রশাসন
-------

১৯৯৯ সালে বেতাগী উপজেলা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বেতাগী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত । ৭.৭২ বর্গ কি.মি. আয়তনের বেতাগী শহরের ৪.১০ বর্গ কি.মি. এলাকা বেতাগী পৌরসভা দ্বারা পরিচালিত হয়।

শিক্ষা ব্যবস্থা
---------------

বেতাগী শহরের স্বাক্ষরতার হার হলো শতকরা ৭১.৯ ভাগ।

তথ্যসূত্র
---------

1. ↑  "বেতাগী পৌরসভার মেয়র"। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।
2. ↑  "Distance from Barisal to Betagi"। সংগ্রহের তারিখ ২০১৯-০১-০৬।
3. ↑  "Distance from Barguna to Betagi"। সংগ্রহের তারিখ ২০১৯-০১-০৬।
4. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭০। সংগ্রহের তারিখ ২০১৯-০১-০৭।
5. ↑  "Where is Betagi, Bangladesh?"। distancesto.com। সংগ্রহের তারিখ ২০১৯-০১-০৬।
6. ↑  "এক নজরে পৌরসভা"। সংগ্রহের তারিখ ২০১৯-০১-০৬।
**কুফা** (আরবি: الكوفة **al-Kūfah**) ইরাকের একটি শহর। শহরটি বাগদাদ হতে ১৭০ কিলোমিটার (১১০ মা) দক্ষিণে এবং নাজাফ হতে ১০ কিলোমিটার (৬.২ মা) উত্তরপূর্বে ইউফ্রেটিস নদীর তীরে অবস্থিত। ২০০৩ সালে শহরটির আনুমানিক জনসংখ্যা ছিল ১১০,০০০। ইমাম আযম আবু হানিফা রহ এর জন্ম স্থান। তিনি ৮০ হিজরিতে জন্মগ্রহণ করেন।

সামাররা, কারবালা, খাদিমিয়া, নাজাফ এই চারটি ইরাকি শহরের সাথে কুফা শহরটিও শিয়া মুসলিমদের জন্য তাৎপর্যপূর্ণ। ৬২২ হিজরি হতে পরবর্তী একশো বছরে এই শহরটি গড়ে ওঠে। এটি ছিলো ইসলামের চতুর্থ খলিফা হযরত আলী এর চূড়ান্ত রাজধানী।

এই শহরে রয়েছে ৭ম শতাব্দীর মধ্যে নির্মিত ইসলামের প্রারম্ভিক কালের একটি মসজিদ। যা মসজিদ আল-কুফা নামে পরিচিত। এই শহরে অনেক শিয়া পণ্ডিতদের জন্ম হয়েছে।

আল-কুফার ইতিহাস
---------------

### খলিফা হযরত ওমরের শাসনকাল (৬৩৭-৬৪৪)

### খলিফা হযরত উসমানের শাসনকাল (৬৪৪-৬৫৬)

### খলিফা হযরত আলীর শাসনকাল (৬৫৬-৬৬১)

### খলিফা মুয়াবিয়ার শাসনকাল (৬৬১-৬৮০)

### আব্বাসীয় শাসনকাল

ইমামে আযম আবু হানিফা রহ এর জন্ম স্থান।

তথ্যসূত্র
---------

1. ↑  কুফা
2. ↑  The United States Army in Operation Iraqi Freedom, p 330, Donald P. Wright, Timothy R. Reese

বহিঃসংযোগ
---------

* কুফা
* মদিনা থেকে কুফায় রাজধানী পরিবর্তন
**স্ফ‍‌ুটনাঙ্ক** হলো একটি তাপমাত্রা যাতে তরল পদার্থ পৌঁছালে বাষ্পে পরিণত হয়। অতঃএব, যে তাপমাত্রায় কোন তরল পদার্থ বাষ্পে পরিণত হতে শুরু করে তাকে উক্ত পদার্থের ‘স্ফ‌ুটনাঙ্ক’ বলা হয়। অর্থাৎ যে তাপমাত্রায় কোন তরল পদার্থের বাষ্পীয় চাপ এক বায়ুমণ্ডল (1 atm) চাপের সমান হয় এবং তরলটি বুদবুদসহ ফুটতে থাকে,তাকে সেই তরল পদার্থের স্ফ‌ুটনাঙ্ক বলে। তাপ প্রয়োগের মাধ্যমে তরলের তাপমাত্রা বৃদ্ধি করতে থাকলে এক পর্যায়ে তাপমাত্রা স্থির হয়ে যায়। এর পর আর তাপ প্রয়োগ করলেও তাপমাত্রার কোন পরিবর্তন হয়না। একটি নির্দিষ্ট সময় পর অর্থাৎ যতক্ষণে সম্পূর্ণ তরল বাষ্পে পরিণত হয় ততক্ষণ পর আবার তাপমাত্রা বৃদ্ধি পেতে শুরু করে। এই স্থির তাপমাত্রাটিই হল স্ফ‌ুটানাঙ্ক। প্রকৃতপক্ষে এই স্থির তাপমাত্রায় যে তাপ প্রয়োগ করা হয় তা কেবল তরল থেকে পদার্থকে বাষ্পে পরিণত করতে ব্যবহৃত হয়।

ফুটন্ত পানি বায়শূন্য স্থানে তরলের স্ফ‌ুটনাঙ্ক কম থাকে। অধিক বায়ুচাপে স্ফ‌ুটনাঙ্ক বেড়ে যায়। এজন্য পাহাড়ের ওপর পানি ফুটতে কম সময় নেয়। যেমনঃ ভূপৃষ্ঠে পানির স্ফ‌ুটনাঙ্ক ১০০ ডিগ্রী সেলসিয়াস, তবে হিমালয়ের পর্বতের ওপরে এই স্ফ‌ুটনাঙ্ক মাত্র ৭১ ডিগ্রী সেলসিয়াস।

পাহাড় বা পর্বতের উপর বায়ূর চাপ কম থাকায় পানির স্ফুটনাংক কমে যায় অর্থাৎ কম তাপমাত্রায় পানি ফুটতে পারে। কিন্তু মাংস, মাছ,ডিম প্রভূতি দ্রুত সিদ্ধ হয় না। এগুলো সুসিদ্ধ হওয়ার জন্য যে তাপের প্রয়োজন হয় পানি তার চেয়ে কম তাপমত্রায় ফুটে বাস্পীভূত হওয়ার জন্য মাছ, মাংস সেই পর্যাপ্ত তাপ পায় না। ফলে সুউচ্চ পাহাড় বা পর্বতের চূড়ায় রান্না করা কষ্টকর হয়ে পড়ে।

```
স্ফুটনাঙ্ক বলার সময় যদি চাপের উল্লেখ না থাকে তাহলে সেই লেখাটি ভুল । জল এর স্ফুটনাঙ্ক 100°c - কথাটি সম্পূর্ণ অর্থহীন । সে ক্ষেত্রে বলতে হবে যে - প্রমান বায়ুমণ্ডলিয় চাপ এ জলের স্ফুটনাঙ্ক 100°c।  কারণ চাপ বাড়লে বা কমলে কোনো তরল এর স্ফুটনাঙ্ক
```

ও বাড়বে বা কমবে।
স্ফুটন তরল পদার্থের প্রকৃতি ও এর উপর উপরস্থ চাপ দাড়া প্রভাবিত হয়।

তথ্যসূত্র
---------

1. ↑

বহিঃসংযোগ
---------

* স্ফুটনাংক তালিকা

আরো দেখুন
---------

গলনাংক

হিমাংক
**সিদ্ধেশ্বর মুখোপাধ্যায়** (১৯১২ - ৮ জুলাই ১৯৯৯) ছিলেন বিশ শতকের বাংলার বিশিষ্ট সংগীতশিল্পী।

সংক্ষিপ্ত জীবনী
---------------

সিদ্ধেশ্বর মুখোপাধ্যায়ের জন্ম  ব্রিটিশ ভারতের অধুনা  বাংলাদেশের বরিশাল জেলার উজিরপুরে ১৯১২ খ্রিস্টাব্দের দোলপূর্ণিমা তিথিতে। পিতা গজেন্দ্রনাথ মুখোপাধ্যায় ছিলেন সঙ্গীতরসিক। মাতা সুশীলাসুন্দরী দেবী। তার ডাক নাম ছিল মধু।  সিদ্ধেশ্বরেরা ছিলেন দশ ভাই। কিন্তু সিদ্ধেশ্বর, রত্নেশ্বর এবং সত্যেশ্বর সঙ্গীত চর্চা করতেন। পিতার কাছেই সিদ্ধেশ্বরের প্রথম সঙ্গীত শিক্ষা। পরে অবশ্য বিখ্যাত বহু ওস্তাদের কাছে তালিম নেন। নয় বৎসর বয়সেই কংগ্রেসের অধিবেশনে মহাত্মা গান্ধীর উপস্থিতিতে সঙ্গীত পরিবেশন করেন। কৈশোরেই স্বাধীনতা সংগ্রামীদের জন্য গান গেয়ে তাদের উদ্বুদ্ধ করতেন এবং এই কারণে তিনি কারারুদ্ধও হয়েছেন।  দেশভাগের পর তারা কলকাতায় চলে আসেন। ডাকবিভাগে চাকরির পাশাপাশি সঙ্গীত চর্চা করেছেন। মুজফফরপুরে তার আলাপ হয় কাজী নজরুলের সঙ্গে। তার অন্যতম ছাত্র, ঘনিষ্ঠ সঙ্গী ও বিশেষ স্নেহভাজন হয়ে ওঠেন সিদ্ধেশ্বর।নজরুল গীতির শিল্পী হিসাবে খ্যাত ও পরিচিত হলেও তিনি টপ্পা, গজল, ভজন, কীর্তন গানের দক্ষ শিল্পী ও শিক্ষক ছিলেন। ১৯৩১ খ্রিস্টাব্দে  নজরুলের তত্ত্বাবধানে তার প্রথম নজরুল গীতি *তোমার বীণার মূর্ছনাতে* প্রকাশিত হয়। ১৯৪০ খ্রিস্টাব্দে রবীন চট্টোপাধ্যায়ের সুরে এবং  হীরেন বসুর কথায় *বৃন্দাবন পথযাত্রী* গানটি তাকে জনপ্রিয়তা দেয়। ১৯৩২ খ্রিস্টাব্দ হতে তিনি  আকাশবাণীর কলকাতা কেন্দ্রের সঙ্গে যুক্ত হন। তিনি
সুরারোপ করেছেন বেশ কিছু বাংলা ছবিতে। *রিক্তা* ছবির সুরকার ও নেপথ্য গায়কও ছিলেন। ১৯৪১ খ্রিস্টাব্দের ৭ আগস্ট রবীন্দ্র-প্রয়াণের দিন  বীরেন্দ্রকৃষ্ণ ভদ্রের আহ্বানে আকাশবাণীতে *বন্দে মাতরম্* গেয়েছিলেন তিনি। 

রবীন্দ্রভারতী বিশ্ববিদ্যালয় তাকে সাম্মানিক *ডক্টরেট* উপাধিতে ভূষিত করে।

জীবনাবসান
---------

খ্যাতনামা শিল্পী সিদ্ধেশ্বর মুখোপাধ্যায় ১৯৯৯ খ্রিস্টাব্দের ৮ জুলাই কলকাতায় প্রয়াত হন। কৃষ্ণা মজুমদার শিল্পীর কন্যা।

তথ্যসূত্র
---------

1. 1 2 3   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৩০, আইএসবিএন ৯৭৮-৮১-৭৯৫৫-২৯২-৬
2. 1 2 3 4  "কলকাতার কড়চা- বিস্মৃত শিল্পী"। সংগ্রহের তারিখ ২০২৩-১১-০৭।
**সবিত্র** (সংস্কৃত: सवितृ; আইএএসটি: **savitā**) হলেন  একজন বৈদিক দেবতা এবং আদিত্য। 
তিনি অদিতির সন্তান। বৈদিক সংস্কৃতে তিনি "ইম্পেলার, রাউজার, বাইবিফায়ার"। 

তাকে কখনও সূর্য দেবতা সহিত আবার তার থেকে আলাদা চিহ্নিত করা। যখন সূর্য থেকে আলাদা বলে বিবেচিত হয়, তখন তাকে সূর্যের ঐশ্বরিক প্রভাব বা প্রাণবন্ত শক্তি হিসাবে কল্পনা করা হয়। সূর্যোদয়ের পূর্বের সূর্যকে সাবিত্র বলা হয় এবং সূর্যোদয়ের পর সূর্যাস্ত পর্যন্ত সূর্যকে বলা হয়। বৈদিক শাস্ত্রের প্রাচীনতম উপাদান ঋগ্বেদে সবিত্রকে পূজা করা হয়। তিনি প্রথম ঋগ্বেদের তিন গ্রন্থে লিপিবদ্ধ হয়েছে; (ঋগ্বেদ ৩.৬২.১০) পরে গায়ত্রী মন্ত্র বলা হয়। তদুপরি, ঋগ্বেদের স্তোত্র ৩৫-এ তাকে বিশদভাবে বর্ণনা করা হয়েছে, যাকে সবিত্রের স্তোত্রও বলা হয়। এই স্তোত্রটিতে, সাবিত্রকে পৃষ্ঠপোষক দেবতা হিসাবে মূর্ত এবং প্রতিনিধিত্ব করা হয়েছে। ঋগ্বেদের এগারোটি সম্পূর্ণ স্তোত্রে এবং আরও অনেক গ্রন্থের অংশে তাঁর নাম পালিত হয়েছে, যার নাম মোটে প্রায় ১৭০ বার উল্লেখ করা হয়েছে।

সবিত্র বৈদিক যুগের শেষের পর হিন্দু দেবদেবী থেকে স্বাধীন দেবতা হিসেবে অদৃশ্য হয়ে যায়, কিন্তু এখনও আধুনিক হিন্দুধর্মে পূজিত হয় এবং সাবিত্রী হিসেবে উল্লেখ করা হয়।

আরও দেখুন
---------

* বৈদিক দেবতা
* সৌর দেবদেবীগণের তালিকা

তথ্যসূত্র
---------

1. ↑  *Essence of Inquiry: Vicharasangraham, A Commentary by Nome*। Society of Abidance in Truth। ১৯ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  MacDonell, A.A. (১৮৮১)। *Vedic Mythology*। Williams and Norgate। They are known as ‘Fivers’ in Islam. The five first Imams or Teachers. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Dalal, Roshen (2014-04-18). Hinduism: An alphabetical guide. Penguin UK. ISBN 978-81-8475-277-9.
4. ↑  Werner, Karel (2005). A Popular Dictionary of Hinduism. Routledge. p. 17. ISBN 9781135797539.
5. ↑  Monier-Williams *Sanskrit Dictionary* (1899), p. 1190.
6. ↑  Rig Veda, tr. by Ralph T.H. Griffith, (1896), at sacred-texts.com
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য বসুরহাট পৌরসভা দেখুন।

**বসুরহাট** বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি কোম্পানীগঞ্জ উপজেলার সদর। শহরটি কোম্পানীগঞ্জ উপজেলার বৃহত্তম শহর।

জনসংখ্যা
--------

বাংলাদেশ আদমশুমারী ২০১১ অনুযায়ী বসুরহাট শহরের মোট জনসংখ্যা ২৯,৮৭৭ জন যার মধ্যে ১৪,৮০০ জন পুরুষ এবং ১৫,০৭৭ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৫,৫১২টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৫২′২৭″ উত্তর ৯১°১৬′১৪″ পূর্ব﻿ / ﻿২২.৮৭৪২° উত্তর ৯১.২৭০৬° পূর্ব﻿ / 22.8742; 91.2706। সমুদ্র সমতল থেকে শহরটির গড় উচ্চতা ১১.৪ মিটার।

প্রশাসন
-------

১৯৯০ সালে বসুরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বসুরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৬.৮৫ বর্গ কি.মি. আয়তনের বসুরহাট শহর এলাকাটি বসুরহাট পৌরসভা দ্বারা পরিচালিত হয়।

শিক্ষা ব্যবস্থা
---------------

বসুরহাট শহরের স্বাক্ষরতার হার হলো শতকরা ৬২.৫ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৭। সংগ্রহের তারিখ ২০২০-০১-২১।
2. ↑  "latitude, longitude and elevation of Bashurhat, Bangladesh"। getamap.net। সংগ্রহের তারিখ ২০২০-০১-২১।
3. ↑  "এক নজরে রামগতি পৌরসভা"। ৩০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**ভিয়েনা ইসলামী কেন্দ্র** (জার্মান: Islamisches Zentrum Wien) অস্ট্রিয়ার সবচেয়ে বড় মসজিদ, যা ভিয়েনার ২১তম জেলা *ফ্লোরিডসডরফ*-এ অবস্থিত।

ইতিহাস
------

১৯৬৯ সালে ভিয়েনার মুসলিম সম্প্রদায় ৮৩০০ বর্গমিটারের একটি জমি ক্রয় করে। তাদের ইচ্ছা ছিলো সেখানে একটি মসজিদ নির্মাণ করা। কিন্তু অর্থনৈতিক সমস্যার কারণে তারা নির্মাণকাজ শুরু করতে পারছিলো না। পরবর্তিতে সৌদি বাদশাহ ফয়সাল বিন আব্দুল আজিজ আল সৌদ ১৯৭৫ সালে মসজিদ নির্মাণের জন্য অনুদান প্রদান করেন।

নির্মাণের জন্য রিচার্ড লুগনার কে নির্বাচিত করা হয়। তিনি ১৯৭৭ সালের ১ জুলাই নির্মাণ কাজ শুরু করেন। ১৯৭৯ সালের ২০ নভেম্বর কাজ শেষ হয়। অস্ট্রিয়ার তৎকালীন রাষ্ট্রপতি মসজিদের শুভ উদ্ভোধন ঘোষণা করেন। সেই অনুষ্ঠান স্থানীয় মিডিয়ায় ফলাও করে প্রচার করা হয়।

মসজিদ
-----

ভিয়েনা ইসলামী কেন্দ্রের মিনার ৩২ মিটার (১০৫ ফুট) উঁচু। এর গম্বুজ ১৬ মিটার (৫২ ফুট) উঁচু এবং এর ব্যাস ২০ মিটার (৬৬ ফুট)।

গ্যালারী
--------

* 
* 
* 
*

আরো দেখুন
---------

তথ্যসূত্র
---------

1. ↑  "Islamic Center - Mosque"। সংগৃহীত ২০১২-০৭-০৫।
2. ↑  "Die Moschee"। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৬।

বহিঃসংযোগ
---------

* ওয়েবসাইট  (জার্মান)
১৯৪৩ সালে রিচার্ড ডিক্স
**রিচার্ড ডিক্স** (ইংরেজি: Richard Dix; জন্ম: **আর্নস্ট কার্লটন ব্রিমার**, ১৮ জুলাই ১৮৯৩ - ২০ সেপ্টেম্বর ১৯৪৯) ছিলেন একজন মার্কিন চলচ্চিত্র অভিনেতা। তিনি নির্বাক ও সবাক দুই ধরনের চলচ্চিত্রে অভিনয় করে জনপ্রিয়তা অর্জন করেন। তার পর্দায় ভাবমূর্তি ছিল কর্কশ ও বলিষ্ঠ। তিনি শ্রেষ্ঠ চলচ্চিত্রের জন্য একাডেমি পুরস্কার বিজয়ী *সিমারন* (১৯৩১) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
---------------

ডিক্স ১৮৯৩ সালের ১৮ই জুলাই মিনিসোটায় সেন্ট পলে জন্মগ্রহণ করেন। তিনি সেখানেই পড়াশুনা করেন এবং তার পিতার ইচ্ছানুসারে শল্যচিকিৎসক হওয়ার জন্য পড়াশুনা করেন। মিনিসোটা বিশ্ববিদ্যালয় থেকে পাস এক বছর পর তিনি ব্যাংকে চাকুরি শুরু করেন এবং সন্ধ্যায় মঞ্চে প্রশিক্ষণ নিতেন। তিনি স্থানীয় একটি স্টক কোম্পানিতে তার পেশাদার কর্মজীবন শুরু করেন। এই কাজের বদৌলতে তিনি নিউ ইয়র্ক সিটিতে একই ধরনের এক কোম্পানিতে যোগ দেন। তার পিতার মৃত্যুর পর তাকে তার মাতা ও এক বোনের ভরণপোষণের দায়িত্ব নিতে হয়। তিনি লস অ্যাঞ্জেলেসে যান এবং মরস্কো স্টক কোম্পানির প্রধান অভিনেতা হিসেবে কাজ শুরু করেন। তার সেখানকার সফলতার জন্য প্যারামাউন্ট পিকচার্স তাকে চলচ্চিত্রের জন্য চুক্তিবদ্ধ করে।

তথ্যসূত্র
---------

1. ↑  স্টিভেন্স, ই. জে.; ওয়ানামেকার, মার্ক (২০১৪)। *Early Poverty Row Studios* (ইংরেজি ভাষায়)। আর্কাডিয়া পাবলিশিং। আইএসবিএন 9781439648292। সংগ্রহের তারিখ ১৮ জুলাই ২০১৮।
2. ↑  স্লাইড, অ্যান্থনি (২০১০)। *Silent Players: A Biographical and Autobiographical Study of 100 Silent Film Actors and Actresses* (ইংরেজি ভাষায়)। কেন্টাকি বিশ্ববিদ্যালয় প্রেস। আইএসবিএন 0813127084। সংগ্রহের তারিখ ১৮ জুলাই ২০১৮।
3. ↑  মার্শ, মলি (১৬ ডিসেম্বর ১৯৩৪)। "Clipping from Oakland Tribune - Newspapers.com"। *ওকল্যান্ড ট্রিবিউন* (ইংরেজি ভাষায়)। Newspapers.com। সংগ্রহের তারিখ ১৮ জুলাই ২০১৮।

বহিঃসংযোগ
---------


উইকিমিডিয়া কমন্সে **রিচার্ড ডিক্স** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে রিচার্ড ডিক্স উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে রিচার্ড ডিক্স উইকিউপাত্তে এটি সম্পাদনা করুন (ইংরেজি)
* ফাইন্ড এ গ্রেইভে রিচার্ড ডিক্স উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**কামিনী মোহন দেওয়ান** (১৮৯০ – ১৯৭৬) বাংলাদেশের রাঙ্গামাটির একজন রাজনীতিবিদ ছিলেন। তিনি ১৯৫৪ সালে পূর্ববঙ্গ আইন পরিষদের সদস্য হিসেবে নির্বাচিত হয়েছিলেন। তার পুত্র বিনয় কুমার দেওয়ান স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী ছিলেন।

জীবনী
-----

কামিনী মোহন দেওয়ান ১৮৯০ সালে জন্মগ্রহণ করেন। ১৯২০ সালে তিনি পার্বত্য চট্টগ্রাম জনসমিতি প্রতিষ্ঠা করেছিলেন। পরবর্তীতে, তিনি ১৯৫০ সালে হিল ট্রাক্টস পিপল অর্গানাইজেশন প্রতিষ্ঠা করেন। ১৯৫৪ সালে তিনি পূর্ববঙ্গ আইন পরিষদের সদস্য হিসেবে নির্বাচিত হয়েছিলেন।

কামিনী মোহন দেওয়ান ১৯৭৬ সালে মৃত্যুবরণ করেন। তিনি ''***পার্বত্য চট্টগ্রামের দীন সেবকের জীবন কাহিনী''*** শিরোনামে আত্মজীবনী লিখেছেন।

তথ্যসূত্র
---------

1. 1 2 3 4  "বিখ্যাত ব্যক্তিত্ব"। *www.rangamati.gov.bd*। ১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২০।
2. ↑  "আত্মীয়তার বন্ধনে রাজনীতি-৯"। *মানবজমিন*। ২৫ মে ২০১৫। সংগ্রহের তারিখ ১ জানুয়ারি ২০২০। [*স্থায়ীভাবে অকার্যকর সংযোগ*]
3. ↑  "পার্বত্য চট্টগ্রাম জনসংহতি সমিতি"। *বাংলাপিডিয়া*। সংগ্রহের তারিখ ১ জানুয়ারি ২০২০।
একটি ঘণ্টাঘরে স্থাপিত আধুনিক ঘণ্টা-বাজানো চূড়া ঘড়ির অভ্যন্তরীণ কলকব্জার গতিবিধি। বুরূজের চারিপাশে অবস্থিত চারটি ঘড়িমুখের কাঁটাগুলি নিচের কলকব্জার গতির সাথে যুক্ত দণ্ডের মাধ্যমে চালিত হয়।বিশ্বের সবচেয়ে বিখ্যাত চূড়া ঘড়িগুলির একটি হল লন্ডনের ওয়েস্টমিনস্টার প্রাসাদের উত্তর প্রান্তে অবস্থিত এলিজাবেথ টাওয়ার নামক ঘড়িঘরের উপরে অবস্থিত, যার সবচেয়ে বড় ঘণ্টাটির নাম হল "বিগ বেন" (ঘড়ি ও বুরূজটিকেও এ কারণে অনেকে "বিগ বেন" নামে ডেকে থাকে)
**চূড়া ঘড়ি**, **শীর্ষ ঘড়ি**, **শিখর ঘড়ি** বা **বুরূজ ঘড়ি** বলতে কোনও ভবনের দেয়ালের উচ্চতম অংশে, সাধারণত একটি 
নিরাবলম্ব বা ভবন-সংলগ্ন ঘড়িঘর বা ঘড়িবুরূজের উপরে স্থাপন করার উদ্দেশ্যে নকশাকৃত ঘড়িকে বোঝায়। এগুলি সাধারণত গির্জা, বিশ্ববিদ্যালয় ভবন ও নগরভবনগুলিতে দেখতে পাওয়া যায়। স্থানীয় জনগণ যেন সহজে বহুদূর থেকে ঘড়িটি দেখে সময় পড়ে নিতে পারে, সেজন্য তাদের সুবিধার্থে এই চূড়া ঘড়িটির মুখ অনেক বড় আকারে নির্মাণ করা হয় এবং প্রতি ঘটিকায় ঘণ্টা বাজানোর ব্যবস্থা থাকে।

পাশ্চাত্যে চূড়া ঘড়ি ছিল ঘড়ির সবচেয়ে আদি প্রকারগুলির একটি। ১২শ শতকে ইউরোপের শহর ও মঠগুলিতে সুউচ্চ বুরূজের উপর এইরূপ ঘড়িসহ ঘণ্টাঘর নির্মাণ করা হত, যার মাধ্যমে স্থানীয় জনগণকে প্রার্থনার আহ্বান জানানো হত। ২০শ শতাব্দী পর্যন্তও সরকারি ভবন বা স্থাপনার চূড়া ঘড়িগুলি দৈনন্দিন জীবনে সময়ের হিসাবরক্ষণে গুরুত্বপূর্ণ ভূমিকা রাখত। ২০শ শতকে এসে সঠিক সময় প্রদানকারী হাতঘড়ির দাম সাধারণ মানুষের নাগালের মধ্যে চলে আসলে ঐসব চূড়া ঘড়ির গুরুত্ব হ্রাস পায়। বর্তমানে চূড়া ঘড়িগুলির সময় প্রদানকারী কার্যটির তেমন আর কোনও প্রয়োজন নেই, এগুলিকে মূলত ঐতিহ্যগত, শোভাবর্ধক ও শৈল্পিক কারণেই নির্মাণ করা হয়। 

ঘড়ির বিশাল কাঁটাগুলিকে ঘোরাতে ও ঘড়ির বিরাট ঘণ্টাটিকে বাজাতে চূড়া ঘড়ির অভ্যন্তরীণ কলকব্জাগুলিকে সাধারণ ঘড়ির তুলনায় বেশি শক্তিশালী হতে হয়। ঐতিহ্যবাহী চূড়া ঘড়িগুলি বৃহদাকার দোলক ঘড়ি, যেগুলিকে ঝুলন্ত ভার দিয়ে চালানো হয়। এর বিপরীতে আধুনিক চূড়া ঘড়িগুলি বিদ্যুৎচালিত হয়ে থাকে।

আরও দেখুন
---------


উইকিমিডিয়া কমন্সে **চূড়া ঘড়ি** সংক্রান্ত মিডিয়া রয়েছে।

* সময়রক্ষক যন্ত্রের ইতিহাস
* ঘড়ির তালিকা

তথ্যসূত্র
---------


* C. F. C. Beeson *English Church Clocks* London 1971
* Christopher McKay (Editor) *The Great Salisbury Clock Trial*, Antiquarian Horological Society Turret Clock Group, 1993
* Alfred Ungerer *Les horloges astronomiques et monumentales les plus remarquables de l'antiquité jusquà nos jours*, Strasbourg, 1931
* Ferdinand Berthoud *Histoire de la mesure du temps par les horloges*, Imprimerie de la Republique, 1802
* Gustav Bilfinger *Die Mittelalterlichen Horen und die Modernen Stunden*, Stuttgart, 1892
* F.J. Britten *Old clocks and their makers:an historical and descriptive account of the different styles of clocks of the past in England and abroad : with a list of over eleven thousand makers*, London, 1910
* Ernst Zinner *Aus der Frühzeit der Räderuhr. Von der Gewichtsuhr zur Federzuguhr* München, 1954
**মাঈন উদ্দিন ভূঁইয়া** (১৫ অক্টোবর ১৯৪৮-১১ ফেব্রুয়ারি ২০১৫) বাংলাদেশের সাবেক কৃষি-উপমন্ত্রী, জাতীয় সংসদের হুইপ ও নরসিংদী-৫ (রায়পুরা) আসনের সংসদ সদস্য ছিলেন।

জন্ম ও প্রাথমিক জীবন
--------------------

মাঈন উদ্দিন ভূঁইয়া ১৫ অক্টোবর ১৯৪৮ সালে নরসিংদী জেলার রায়পুরা উপজেলার চরসুবুদ্ধি ইউনিয়নের হাটুভাঙ্গা গ্রামে জন্মগ্রহণ করেন। তার পিতার নাম মৃত জালাল উদ্দিন ভূঁইয়া।

রাজনৈতিক ও কর্মজীবন
-------------------

মাঈন উদ্দিন ভূঁইয়া ছাত্র ইউনিয়ন দিয়ে রাজনীতি শুরু করে ১৯৭২ সালে ভাসানীর ন্যাশনাল আওয়ামী পার্টির সাংগঠনিক সম্পাদক ছিলেন। বিএনপির প্রতিষ্ঠালগ্নে তিনি কেন্দ্রীয় যুগ্মসম্পাদক হিসেবে দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের (বিএনপি) মনোনয়নে প্রথমবারের জন্য বিলুপ্ত ঢাকা-২৬ (বর্তমান নরসিংদী-৫ রায়পুরা) আসনের সাংসদ নির্বাচিত হন। ১৯৮৫ সালে তিনি জাতীয় পার্টিতে যোগদিয়ে ভাইস চেয়ারম্যান হিসেবে দায়িত্ব পান। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়নে পুনরায় সংসদ সদস্য নির্বাচিত হন। ১৯৮৬-১৯৯০ সাল পর্যন্ত তিনি জাতীয় সংসদের হুইপ ও কৃষি উপমন্ত্রী হিসেবে দায়িত্ব পালন করেন। ১৯৮৮-১৯৯০ সালে তিনি নরসিংদী জেলা পরিষদের প্রথম চেয়ারম্যান হিসেবে দায়িত্ব পালন করেন।

মৃত্যু
------

মাঈন উদ্দিন ভূঁইয়া ১১ ফেব্রুয়ারি ২০১৫ সালে ঢাকা ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০২০।
2. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০২০।
3. 1 2 3 4  "সাবেক কৃষি-উপমন্ত্রী মাঈন উদ্দিন ভূঁইয়ার ইন্তেকাল"। *জাগোনিউজ২৪.কম*। ১১ ফেব্রুয়ারি ২০১৫। সংগ্রহের তারিখ ১ মার্চ ২০২০।
4. ↑  "আওয়ামী লীগের একাধিক প্রার্থী প্রচারণায় নেই বিএনপি | সারাদেশ"। *দৈনিক ইত্তেফাক*। ৩০ জুন ২০১৮। ১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১ মার্চ ২০২০।
**রিয়্যাক্ট (React)** হল একটি ওপেন সোর্স জাভাস্ক্রিপ্ট লাইব্রেরি যা Facebook দ্বারা তৈরি এবং রক্ষণাবেক্ষণ করা হয়েছে। এটি প্রাথমিকভাবে ওয়েব অ্যাপ্লিকেশনগুলিতে ব্যবহারকারী ইন্টারফেস তৈরির জন্য ব্যবহৃত হয়। রিয়্যাক্ট (React) এর মূল ধারণাগুলির মধ্যে রয়েছে একটি উপাদান-ভিত্তিক আর্কিটেকচার, দক্ষ রেন্ডারিংয়ের জন্য একটি ভার্চুয়াল DOM এবং UI তৈরির জন্য একটি ঘোষণামূলক পদ্ধতি। রিয়্যাক্ট (React) উদ্ভাবকরা পুনরায় ব্যবহারযোগ্য UI উপাদান তৈরি করে যা ব্যবহারকারীর ইন্টারফেসের নির্দিষ্ট অংশগুলিকে এনক্যাপসুলেট করে। এই উপাদানগুলি জটিল অ্যাপ্লিকেশন তৈরি করতে ব্যবহৃত হতে পারে। রিয়্যাক্ট (React) এর ভার্চুয়াল DOM দক্ষতার সাথে প্রকৃত DOM আপডেট করে, সরাসরি ম্যানিপুলেশনের প্রয়োজনীয়তা হ্রাস করে এবং কর্মক্ষমতা বাড়ায়। রিয়্যাক্ট (React) এর অন্যতম শক্তি হল এর একমুখী ডেটা প্রবাহ, যা ডেটা পরিচালনা এবং ডিবাগিংকে সহজ করে। অতিরিক্তভাবে, রিঅ্যাক্ট নেটিভ, রিঅ্যাক্টের একটি এক্সটেনশন, জাভাস্ক্রিপ্ট ব্যবহার করে iOS এবং অ্যান্ড্রয়েড উভয়ের জন্য নেটিভ মোবাইল অ্যাপ্লিকেশন তৈরি করতে সাহায্য করে। স্টেট ম্যানাজমেন্ট, রাউটিং এবং UI উপাদানগুলির জন্য লাইব্রেরি এবং সরঞ্জাম সহ রিঅ্যাক্ট (React) এর একটি বিস্তৃত ইকোসিস্টেম রয়েছে, যা এটিকে বেশিরভাগ ওয়েব অ্যাপ্লিকেশনের জন্য সবার প্রথম পছন্দ করে তুলেছে। এর সরলতা, পুনঃব্যবহারযোগ্যতা, এবং সক্রিয় কমিউনিটি এর ব্যাপক গ্রহণে অবদান রেখেছে, ছোট ব্যক্তিগত প্রজেক্ট থেকে শুরু করে বিশ্বব্যাপী কোম্পানিগুলি দ্বারা ব্যবহৃত বৃহৎ আকারের অ্যাপ্লিকেশন, সবখানেই রিয়্যাক্ট হয়ে উঠেছে সবার প্রথম পছন্দ।
ক্লডিয়া গোল্ডিন (ইংরেজি: Claudia Goldin, জন্ম ১৪ই মে, ১৯৪৬) একজন মার্কিন অর্থনৈতিক ইতিহাসবিদ ও শ্রম অর্থনীতিবিদ যিনি বর্তমানে হার্ভার্ড বিশ্ববিদ্যালয়ে অর্থনীতি বিভাগের হেনরি লি অধ্যাপক। তিনি জাতীয় অর্থনৈতিক গবেষণা কার্যালয়ের অর্থনীতিতে লিঙ্গ বিষয়ক গবেষণা দলের সহ-পরিচালক। তিনি ১৯৮৯ থেকে ২০১৭ সাল পর্যন্ত অ্যামেরিকান ইকোনমি প্রোগ্রাম উন্নয়নের পরিচালক ছিলেন। তিনি বিভিন্ন বিষয়ে গবেষণা করেছেন, যাদের মধ্যে নারী শ্রমশক্তি, আয়ে লিঙ্গগত বৈষম্য, আয় বৈষম্য, প্রযুক্তিগত পরিবর্তন, শিক্ষা ও অভিবাসনের মতো বিষয়গুলি অন্তর্ভুক্ত। তার বেশিরভাগ গবেষণাকর্মে অতীতের দৃষ্টিকোণ থেকে বর্তমানকে অবলোকন ও ব্যাখ্যা করা হয় এবং বর্তমান উদ্বেগজনক বিষয়গুলির উৎস অনুসন্ধান করা হয়। তিনি ২০২৩ সালে অর্থনীতিতে নোবেল পুরস্কার লাভ করেন। "শ্রমবাজারে নারীদের অংশগ্রহণের ফলাফল বিষয়ক জ্ঞানে অগ্রগতি সাধনের জন্য" তাঁকে এই পুরস্কার প্রদান করা হয়।[১]

ক্লডিয়া গোল্ডিন

জন্ম
১৪ মে ১৯৪৬ (বয়স ৭৭)
নিউ ইয়র্ক শহর, নিউ ইয়র্ক, মার্কিন যুক্তরাষ্ট্র
জাতীয়তা
মার্কিন
প্রতিষ্ঠান
হার্ভার্ড বিশ্ববিদ্যালয়
ন্যাশনাল ব্যুরো অভ ইকোমনিক রিসার্চ
কাজের ক্ষেত্র
শ্রম অর্থশাস্ত্র
অর্থনৈতিক ইতিহাস
শিক্ষায়তন
কর্নেল বিশ্ববিদ্যালয় (বিএ)
শিকাগো বিশ্ববিদ্যালয় (এমএ, পিএইচডি)
ডক্টরেট
উপদেষ্টা
রবার্ট ফোগেল
ডক্টরেট
শিক্ষার্থীরা
সিসিলিয়া রাউজ
লেয়া বুস্ট্যান
পুরস্কার
শ্রম অর্থশাস্ত্রে ইজা পুরস্কার (২০১৬)
অর্থনীতিতে এর্ভিন প্লাইন নেমার্স পুরস্কার (২০২০)
Information at IDEAS / RePEc
ওয়েবসাইট

গোল্ডিন ২০১৩-১৪ শিক্ষাবর্ষে মার্কিন অর্থনৈতিক সংঘের প্রধান ছিলেন। ১৯৯০ সালে তিনি হার্ভার্ড বিশ্ববিদ্যালয়ের অর্থনীতি বিভাগের প্রথম স্থায়ী (টেনিউর্ড) নারী অধ্যাপকে পরিণত হন।[২]
**আর-রাহমান মসজিদ** ২০১৩ সালের জানুয়ারিতে শিয়া ইসলাম অনুসারিদের দ্বারা প্রতিষ্ঠিত একটি মসজিদ। ইরানীয় স্থাপত্যশৈলীতে নির্মিত মসজিদটির অবস্থান উত্তর কোরিয়ার রাজধানী পিয়ং ইয়াং-এর ইরানি দূতাবাসের ভিতরে। এটি উত্তর কোরিয়ার প্রথম এবং একমাত্র মসজিদ হিসেবে বিবেচিত হয়। শিয়া সংস্কৃতির সাথে যুক্ত হলেও দেশটির একমাত্র মসজিদ হওয়ায় দেশটিতে অবস্থানরত অন্যান্য মুসিলম সম্প্রদায়ও সালাত আদায়ের জন্য মসজিদটি ব্যবহার করে।

সক্রীয়তা
---------

২০১৩ সালের জানুয়ারিতে চালু হওয়ার পর হতে *আর-রাহমান মসজিদে* দৈনিক পাঁচ ওয়াক্ত সালাত ছাড়াও সাপ্তাহিক জুম্মা সালাত আদায় করা হয়। সম্প্রদায় ভিন্নতা বাদে পিয়ং ইয়াং-এ অবস্থিত সকল মুসলিম দেশের দূতাবাসের কর্মীরা মসজিদের সকল সালাতে অংশ নেয়।

গুরুত্ব
-------

উত্তর কোরিয়ার ধর্ম পালনের স্বাধীনতা না থাকায় মসজিদটি বিশেষ গুরুত্ব বহন করে। *আর-রাহমান মসজিদ*, উত্তর কোরিয়ার ইরানি দূতাবাসের মুসলিম কর্মীদের জন্য নির্মাণ করা হয়েছে। ইরানে শিয়া ইসলামের প্রভাবের কারণে মসজিদটি ইরানের শিয়া সংস্কৃতির সাথে যুক্ত। তথাপি পিয়ং ইয়াং-এর শিয়া ব্যতীত অন্যান্য মুসলিম সম্প্রদায় যেমন সুন্নী প্রধান অন্যান্য মুসিলম দেশের দূতাবাসে নিযুক্ত লোকরা, বিশেষ করে ইন্দোনেশিয় দূতাবাসের লোকেরা এই মসজিদে নিয়মিত সালাত আদায় করেন। উত্তর কোরিয়ার অবস্থিত অন্যান্য মুসলিম দেশ যথা- মিশর, লিবিয়া ও পাকিস্তানের কূটনৈতিক মিশন আছে, তবে এই দূতাবাসগুলি্র অভ্যন্তরে কোন প্রতিষ্ঠিত মসজিদ নেই। এসকল মুসলিম দেশের কর্মীরা জুমার নামাজ আদায়ের জন্য আর-রাহমান মসজিদে আসেন।

আর্মেনিয়ার পর উত্তর কোরিয়া পৃথিবীর দ্বিতীয় দেশ যেখানে একটির বেশি মসজিদ নেই। প্রতিবেদন অনুযায়ী আর্মেনিয়ার ইয়েরেভানে অবস্থিত নীল মসজিদটি দেশের একমাত্র সক্রীয় মসজিদ। আর-রাহমান ও নীল মসজিদ দুইটি ইরানের পৃষ্টপোষকতায় নির্মিত এবং শিয়া সংস্কৃতির সাথে যুক্ত। ফলে আর্মেনিয়া ও উত্তর কোরিয়া বিশ্বের বিরল দুইটি দেশ, যেখানে সুন্নী মসজিদ নেই।

তথ্যসূত্র
---------

1. 1 2  "Iran Build's Pyongyang's First Mosque | NK News"। *নর্থ কোরিয়া নিউজ*। ২০১৩-০১-২২। ২০২০-১২-২৩ তারিখে মূল থেকে আর্কাইভ করা। সংগ্রহের তারিখ ২০২১-০১-১১।
2. 1 2 3  "The first and the only mosque in North Korea"। *মুসলিম প্রেস*। ২০২০-০৪-৩০ তারিখে মূল থেকে আর্কাইভ করা। সংগ্রহের তারিখ ২০২১-০১-১১।
3. ↑  "North Korea's sidelined human rights crisis"। *বিবিসি*। ২০১৯-০২-১৮। ২০২০-০৩-০৩ তারিখে মূল থেকে আর্কাইভ করা। সংগ্রহের তারিখ ২০২১-০১-১১।
4. 1 2 3  "Google Earth and the DPRK: Pyongyang Mosque, Kobangsan, and new hospital"। *নর্থ কোরিয়া ইকোনমি ওয়াচ*। ২০২১-০১-২৬ তারিখে মূল থেকে আর্কাইভ করা। সংগ্রহের তারিখ ২০২১-০১-১১।
5. ↑  আঘাজানিয়ান, লিয়ানা (২০১৬-০৫-১৬)। "An insider's guide to Yerevan: the city where Kanye likes to swim in Swan Lake"। *দ্য গার্ডিয়ান* (ইংরেজি ভাষায়)। আইএসএসএন 0261-3077। ২০১৮-০৮-২০ তারিখে মূল থেকে আর্কাইভ করা। সংগ্রহের তারিখ ২০২১-০১-১১।
প্রবেশদ্বার: ইসলাম উত্তর কোরিয়া
ফ্রেস্কো হল ম্যুরাল পেইন্টিংয়ের একটি কৌশল যা সদ্য পাড়া ("ভেজা") চুনের প্লাস্টারের উপর সঞ্চালিত হয়। ড্রাই-পাউডার রঙ্গক প্লাস্টারের সাথে মিশে যাওয়ার বাহন হিসেবে পানি ব্যবহার করা হয় এবং প্লাস্টার সেট করার সাথে সাথে পেইন্টিং দেয়ালের একটি অবিচ্ছেদ্য অংশ হয়ে যায়। ফ্রেস্কো (ইতালীয়: affresco) শব্দটি ইতালীয় বিশেষণ ফ্রেস্কো থেকে এসেছে যার অর্থ "তাজা", এবং এইভাবে ফ্রেস্কো-সেকো বা সেকো ম্যুরাল পেইন্টিং কৌশলগুলির সাথে বৈপরীত্য হতে পারে, যা ফ্রেস্কোতে পেইন্টিং সম্পূরক করার জন্য শুকনো প্লাস্টারে প্রয়োগ করা হয়। ফ্রেস্কো কৌশলটি প্রাচীনকাল থেকে নিযুক্ত করা হয়েছে এবং এটি ইতালীয় রেনেসাঁ চিত্রকলার সাথে ঘনিষ্ঠভাবে জড়িত। ফ্রেস্কো শব্দটি সাধারণত প্লাস্টার প্রযুক্তি বা বাঁধাই মাধ্যম নির্বিশেষে যেকোনো দেয়াল চিত্রকে বোঝাতে ইংরেজিতে ব্যবহৃত হয়। এটি, আংশিকভাবে, একটি ভুল ধারণার জন্য অবদান রাখে যে সবচেয়ে ভৌগোলিক এবং সাময়িকভাবে সাধারণ প্রাচীর পেইন্টিং প্রযুক্তি ছিল ভেজা চুনের প্লাস্টারে পেইন্টিং। এমনকি আপাতদৃষ্টিতে বুওন ফ্রেস্কো প্রযুক্তিতেও, সম্পূরক জৈব পদার্থের ব্যবহার ব্যাপক ছিল, যদি স্বীকৃত না হয়।

 থমাস স্প্রিংগারের আঁকা একটি ফ্রেস্কো চিত্র, চার্চ মারিয়া ফেরকুইনদিগুং, ফুখস্তাল, বাভারিয়া
 মাইকেলেঞ্জেলোর আঁকা ফ্রেস্কো, সিসটিন চ্যাপেল, ভ্যাটিকান সিটি, রোম, ইতালি
*ফ্রেস্কো* (ইতালীয়: affresco) শব্দটির আক্ষরিক অর্থ দেয়াল চিত্র।

বহিঃসংযোগ
---------

* চিত্রকর্ম প্রবেশদ্বার

উইকিমিডিয়া কমন্সে **ফ্রেস্কো** সংক্রান্ত মিডিয়া রয়েছে।

* Museum of Ancient Inventions: Roman-Style Fresco, Italy, 50 AD
* Sigiriya Frescoes, The Mary B. Wheeler Collection, University of Pennsylvania Library
* Fresco Paintings

Fresco technique described

* Fresco Techniques
* Painting a Fresco, Lessons and Examples: Buon and Secco Fresco by Donald A. Jusko
* Fresco School
* High Fresco - The Art of Ben Long
* The Art of Fresco Recaptured by Steve Bogdanoff
* Web gallery of Art
* The Fresco Portrait of Pope John Paul II by Fernando Leal Audirac  ওয়েব্যাক মেশিনে আর্কাইভকৃত ১৫ মার্চ ২০১২ তারিখে
আব্দুল মোমেন তালুকদার নিবন্ধের সাথে বিভ্রান্ত হবেন না।

**আবদুল মোমিন তালুকদার** (জন্ম: ১ সেপ্টেম্বর ১৯২৯ - মৃত্যু: ১৫ আগস্ট ১৯৯৯) বাংলাদেশী আওয়ামী লীগের একজন রাজনীতিবিদ, আইনজীবী এবং পাবনা-৫ আসনের সাবেক সংসদ সদস্য এবং স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন।

জন্ম ও প্রাথমিক জীবন
--------------------

আবদুল মমিন তালুকদার ১ সেপ্টেম্বর ১৯২৯ সালে ব্রিটিশ ভারতের সিরাজগঞ্জের বেলকুচিতে জন্মগ্রহণ করেন। তার পিতার নাম আবদুল গফুর তালুকদার। মাতার নাম মাতা বছিরুন নেছা। তিনি ১৯৪৫ সালে সিরাজগঞ্জ বিএল হাইস্কুল থেকে মেট্রিকুলেশন পাশ করে পাবনা এডওয়ার্ড কলেজ থেকে ১৯৪৭ সালে এইচএসসি ও ১৯৫১-৫২ সালে বিএসসি পাস করেন। পরে ১৯৫৫ সালে গণিত শাস্ত্রে ঢাকা বিশ্ববিদ্যালয় থেকে এমএসসি পাশ করেন। ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন। ১৯৬০ সালে আইনজীবি সনদ লাভ করে পাবনায় আইন ব্যবসা শুরু করেন। ১৯৭৬ সাল থেকে বাংলাদেশ সুপ্রীম কোর্টে আইন ব্যবসা শুরু করেন।

রাজনৈতিক ও কর্মজীবন
-------------------

আবদুল মমিন তালুকদার ছাত্রজীবন থেকেই রাজনীতির সাথে সম্পৃক্ত। ১৯৪৯ সালে পূর্ব বাংলা ছাত্রলীগের পাবনা জেলা শাখার সাধারণ সম্পাদক নির্বাচিত হন তিনি। ১৯৫৩-১৯৫৬ সালে তিনি ছাত্রলীগের সভাপতি ছিলেন। সর্বদলীয় রাষ্ট্রভাষা সংগ্রাম পরিষদের ঢাকা বিশ্ববিদ্যালয়ের আহবায়ক হিসেবে তিনি ভাষা আন্দোলনে গুরুত্বপূর্ণ ভূমিকা রাখেন। তিনি ছিলেন পাবনা জেলা আওয়ামী লীগের সহসভাপতি। ১৯৬৪ সালে পূর্ব পাকিস্তান আওয়ামী লীগের কার্যনির্বাহী কমিটির সদস্য নির্বাচিত হন।

আওয়ামী লীগের মনোনয়নে তিনি ১৯৭০ সালে পাকিস্তান গণপরিষদের সদস্য নির্বাচিত হন। বাংলাদেশ স্বাধীনতার পর প্রথম জাতীয় সংসদ নির্বাচনে ১৯৭৩ সালে তিনি আওয়ামী লীগের প্রার্থী হিসেবে পাবনা-৫ আসনের জাতীয় সংসদের সদস্য নির্বাচিত হন। তিনি বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন।

মুক্তিযুদ্ধ
-----------

আবদুল মমিন তালুকদার মুক্তিযুদ্ধের সময় মুজিবনগর সরকারের গেরিলা প্রশিক্ষণ ক্যাম্পের মোটিভেশন অফিসার দায়িত্ব পালন করেন। মুজিবনগর সরকারের প্রতিনিধি দলের সদস্য হিসেবে তিনি মুক্তিযুদ্ধের পক্ষে বিশ্বজনমত সৃষ্টির লক্ষ্যে নেপাল সফর করেন।

মৃত্যু
------

আবদুল মমিন তালুকদার ১৯৯৫ সালের ১৫ আগস্ট তার মৃত্যু হয়।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3 4 5  মোঃ আলী আকবর (২০১২)। "তালুকদার, আবদুল মমিন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  কে. এম. শামসুল হক (২০২১)। *বাংলাদেশ ছাত্রলীগের ইতিহাস*। বাংলাদেশ: হাওলাদার প্রকাশনী। পৃষ্ঠা ২৪০। আইএসবিএন 9789848967157।
4. ↑  ড. হারুন-অর-রশিদ (২০১৬)। *মূলধারার রাজনীতি বাংলাদেশ আওয়ামী লীগ: কাউন্সিল ১৯৪৯-২০১৬*। বাংলা একাডেমি। পৃষ্ঠা ৪৯৬। আইএসবিএন 9840756052।
5. ↑  ড. এম. আবদুল আলীম। *পাবনায় ভাষা আন্দোলন*। বাংলাদেশ: রোদেলা প্রকাশনী।
6. ↑  ড. মোহাম্মদ হাননান (২০১৩)। *বাংলাদেশের ছাত্র আন্দোলনের ইতিহাস( ১৮৩০-১৯৭১)*। বাংলাদেশ: আগামী প্রকাশনী। আইএসবিএন 9789844014992।

বহিঃসংযোগ
---------

* বাংলাপিডিয়ায় *আবদুল মমিন তালুকদার*
২০১৮ সালে দালিচ
**জ্লাৎকো দালিচ** (ক্রোয়েশীয় উচ্চারণ: [zlǎtko dâːlitɕ]; জন্ম: ২৬ অক্টোবর ১৯৬৬) হলেন ক্রোয়েশীয় সাবেক ফুটবলার এবং ফুটবল ম্যানেজার। খেলোয়াড়ী জীবনে তিনি রক্ষনাত্মক মধ্যমাঠের খেলোয়াড় হিসেবে খেলতেন। তিনি ২০১৭ সাল থেকে ক্রোয়েশিয়া জাতীয় দলের ম্যানেজারের দায়িত্ব গ্রহণ করেন এবং দলটিকে ২০১৮ ফিফা বিশ্বকাপের ফাইনালে নিয়ে যান। এই সময়ে ক্রোয়েশিয়া ১,৯৭৩ পয়েন্ট নিয়ে তাদের যে কোন সময়ের সর্বোচ্চ এলো র‍্যাংকিংয়ে ও তাদের ইতিহাসে সর্বোচ্চ পর্যায়ে পৌঁছে এবং ফাইনালে ফ্রান্সের কাছে পরাজিত হয়ে রানার-আপ শিরোপা লাভ করে।

কোচিং কর্মজীবন
--------------

### ক্রোয়েশিয়া

ধারাবাহিকভাবে খারাপ ফলাফলের পর ক্রোয়েশীয় ফুটবল ফেডারেশন ২০১৭ সালের ৭ই অক্টোবর আন্তে চাচিচকে অব্যহতি দিয়ে দালিচকে ক্রোয়েশিয়া জাতীয় ফুটবল দলের প্রধান কোচ হিসেবে নিয়োগ দেয়। কোচ হিসেবে যোগ দিয়ে তিনি ঘোষণা দেন যদি ক্রোয়েশিয়া ২০১৮ ফিফা বিশ্বকাপের খেলার যোগ্যতা অর্জন করতে পারে তবে তিনি প্রধান কোচ হিসেবে তার দায়িত্ব চালিয়ে যাবেন এবং যদি ক্রোয়েশিয়া চূড়ান্ত পর্বে যেতে না পারে তবে ফেডারেশন তার ভবিষ্যতের ব্যাপারে সিদ্ধান্ত নিবে।

ব্যক্তিগত জীবন
--------------

দালিচ বসনিয়া ও হার্জেগোভিনার লিভনো শহরে জন্মগ্রহণ করেন। তার পিতা ইভান দালিচ ও মাতা কাতা দালিচ। ১৯৯২ সালে তিনি দাভোর্কা প্রপাদালোকে বিয়ে করেন। এই দম্পতির দুই পুত্র রয়েছে, তারা হলেন তনি ও ব্রুনো। দালিচ রোমান ক্যাথলিক ধর্মাবলম্বী।

পুরস্কার ও সম্মাননা
-------------------

ক্রোয়েশিয়া
* ফিফা বিশ্বকাপ রানার-আপ: ২০১৮

তথ্যসূত্র
---------

1. ↑  "zlȃto"। *Hrvatski jezični portal* (সার্বো-ক্রোয়েশিয় ভাষায়)। সংগ্রহের তারিখ ১৭ মার্চ ২০১৮। Zlȁtko
2. ↑  "dȃlj"। *Hrvatski jezični portal* (সার্বো-ক্রোয়েশিয় ভাষায়)। সংগ্রহের তারিখ ১৭ মার্চ ২০১৮। Dálić
3. ↑  মাজনুন, ফাহিম হোসেন (১৫ জুলাই ২০১৮)। "ক্রোয়েশিয়ার 'জাদুকর' দালিচ"। *বাংলা ট্রিবিউন*। সংগ্রহের তারিখ ১৬ জুলাই ২০১৮। [*স্থায়ীভাবে অকার্যকর সংযোগ*]
4. ↑  Cvijanović, Marko। "Dalić: 'Ne treba mi ugovor, ostajem samo ako odemo u Rusiju' / Novi list"। *নভিলিস্ত* (ক্রোয়েশীয় ভাষায়)। সংগ্রহের তারিখ ১৬ জুলাই ২০১৮।
5. ↑  ভ্লাওভিচ, মিলানা। "Zlatko Dalić: Supruga je žrtva moje karijere"। *গ্লোরিয়া* (সার্বো-ক্রোয়েশিয় ভাষায়)। সংগ্রহের তারিখ ১৫ জুলাই ২০১৮।

বহিঃসংযোগ
---------


উইকিমিডিয়া কমন্সে **জ্লাৎকো দালিচ** সংক্রান্ত মিডিয়া রয়েছে।

* Hajduk Split profile

| ম্যানেজার |
| --- |
| 
টেমপ্লেট:NK Varaždin managers
টেমপ্লেট:HNK Rijeka managers
টেমপ্লেট:NK Slaven Belupo managers
টেমপ্লেট:Al-Hilal FC managers
টেমপ্লেট:ক্রোয়েশিয়া জাতীয় ফুটবল দলের ম্যানেজার |

| ক্রোয়েশিয়া দল |
| --- |
| 

| * দে
* স
ক্রোয়েশিয়া দল – ২০১৮ ফিফা বিশ্বকাপ রানার-আপ |
| --- |
| 
* ১ লিভাকোভিচ
* ২ ভ্রসাইকো
* ৩ স্ত্রিনিচ
* ৪ পেরিশিচ
* ৫ চরলুকা
* ৬ লোভরেন
* ৭ রাকিতিচ
* ৮ কোভাচিচ
* ৯ ক্রামারিচ
* ১০ মদরিচ (অধিঃ)
* ১১ ব্রজভিচ
* ১২ ল. কালিনিচ
* ১৩ জেদভাই
* ১৪ ব্রাদারিচ
* ১৫ চালেতা-চার
* ১৬ নি. কালিনিচ
* ১৭ মাঞ্জুকিচ
* ১৮ রেবিচ
* ১৯ বাদেই
* ২০ পিয়াৎসা
* ২১ ভিদা
* ২২ পিভারিচ
* ২৩ সুবাশিচ
* কোচ: দালিচ

 | ক্রোয়েশিয়া |

 |

টেমপ্লেট:উয়েফার সদস্য জাতীয় দলসমূহের বর্তমান ম্যানেজার
অনু উপজাতির অবস্থান যেখান থেকে মদ্রকেরা অন্যান্য বৈদিক জাতিদের মধ্যে বংশবৃদ্ধি করেছেবৈদিক শেষের যুগে মদ্রকদের অবস্থানবেদ পরবর্তী যুগে মদ্রকদের অবস্থান

**মদ্র** (সংস্কৃত: *Madra*) ছিল উত্তর-পশ্চিম দক্ষিণ এশিয়ার একটি প্রাচীন ইন্দো-আর্য উপজাতি যাদের অস্তিত্ব লৌহ যুগ (আনু. ১১০০—৫০০ খ্রিস্টপূর্ব) থেকে সত্যায়িত। মদ্র উপজাতির সদস্যদের **মদ্রক** বলা হত।

অবস্থান
-------

মদ্র অঞ্চল উত্তর-মদ্র, দক্ষিণ-মদ্র, এবং প্রধান মদ্র এভাবে বিভক্ত ছিল:

* উত্তর মদ্রকর হিমাবতের উত্তরে, উত্তরা কুরুসের কাছে, সম্ভবত কাশ্মীর উপত্যকায় বাস করত।

* মাদ্রাজ[*স্পষ্টকরণ প্রয়োজন*] ইরাবতী নদীর পশ্চিমে মধ্য পাঞ্জাবের রচনা দোয়াবে বাস করত। এই মাদ্রাজ একটি রাজ্যে সংগঠিত ছিল এবং তাদের রাজধানী ছিল সাগালা বা শাকাল।

* দক্ষিণ মদ্রকরা ত্রিগর্তের কাছে শাকালের পূর্বে বাস করত।

ইতিহাস
------

মদ্রকগণ, সেইসাথে প্রতিবেশী কেকয় এবং উশীনারা উপজাতিরা ঋগ্বেদিক আনু উপজাতির বংশধর যারা মধ্য পাঞ্জাব অঞ্চলে পারুশিনী নদীর কাছে বাস করত, একই এলাকায় যেখানে মদ্রকরা পরবর্তীতে ছিল।

### মদ্র মূল

ব্রাহ্মণ যুগের বেশ কিছু বৈদিক পণ্ডিত ছিলেন মদ্র থেকে, যার মধ্যে ছিলেন শাকল্য, যিনি বৈদেহ রাজা জনকের দরবারের সদস্য ছিলেন, সেইসাথে মদ্রাগার শৌঙ্গায়নী এবং উদ্দালক আরুণীর শিক্ষক পতঞ্চল কাপ্য।

খ্রিস্টপূর্ব ৬ষ্ঠ শতাব্দীতে, কেকয়, উশীনর এবং শিবি সহ মদ্রকরা গান্ধার রাজ্যের আধিপত্যের অধীনে পড়ে, যা ছিল উত্তর-পশ্চিম লৌহ যুগের দক্ষিণ এশিয়ার প্রধান সাম্রাজ্য শক্তি।

খ্রিস্টপূর্ব ৫ম শতাব্দীতে, মদ্রক রাজার কন্যা ক্ষেমা, মাগধী রাজা বিম্বিসারের সাথে বিবাহ বন্ধনে আবদ্ধ হন, যিনি নিজে মদ্রকদের সুজারেন, গান্ধারী রাজা পুক্কুসাতির সাথে কূটনৈতিক সম্পর্ক স্থাপন করেছিলেন।

মহাকাব্য সাহিত্যে
-----------------

মদ্রকদের মহাকাব্য হিন্দু সাহিত্যে, বিশেষ করে রামায়ণ এবং মহাভারতে দেখা যায়। পরবর্তীকালে, কুরু রাজা পাণ্ডুর স্ত্রী ছিলেন একজন মদ্রক রাজকন্যা যার নাম মাদ্রী, যে রাজ্য থেকে তিনি ছিলেন তার নামানুসারে।

তথ্যসূত্র
---------

1. 1 2 3 4 5 6  Raychaudhuri 1953।
2. ↑  Prakash, Buddha (১৯৫১)। "Poros": 198–233। সংগ্রহের তারিখ ১২ জুন ২০২২।

আরও পড়ুন
---------

 

* Raychaudhuri, Hemchandra (১৯৫৩)। *Political History of Ancient India: From the Accession of Parikshit to the Extinction of Gupta Dynasty*। University of Calcutta। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বিলিঞ্জম আন্তর্জাতিক গভীর জলের বহুমুখী সমুদ্র বন্দর**, যা *বিলিঞ্জম আন্তর্জাতিক সমুদ্র বন্দর* এবং *ত্রিভেন্দ্রম বন্দর* হিসাবেও পরিচিত। এটি এমন একটি বন্দর, যা ২০১৯ সাল থেকে ভারতের কেরালার তিরুবনন্তপুরমের ভিজিনজামে আরব সাগর উপকূলে নির্মাণাধীন রয়েছে। প্রথম প্রকল্পের জন্য প্রকল্পের মোট ব্যয় ₹৬৫৯৫ কোটি টাকা নির্ধারণ করা হয় এবং তিনটি পর্যায়ে এটি নির্মিত হবে এবং যাত্রী, ধারক এবং অন্যান্য পণ্যবাহী পরিবহন সরবরাহের উদ্দেশ্যে ল্যান্ডলোড পোর্ট মডেলটি অনুসরণ করার প্রস্তাব দেওয়া হয়েছে।

ভিজিনজাম ইন্টারন্যাশনাল সমুদ্রবন্দর লিমিটেড (ভিআইএসএল) হ'ল একটি বিশেষ উদ্দেশ্যের সরকারি সংস্থা (পুরোপুরি কেরালার সরকার মালিকানাধীন), যা কেরালার রাজধানীর শহর তিরুবন্তপুরম-এর বিজনজামে গ্রিনফিল্ড "বিজনজাম আন্তর্জাতিক গভীর জলের বহুমুখী সমুদ্র বন্দরের উন্নয়নের জন্য একটি বাস্তবায়নকারী সংস্থা হিসাবে কাজ করে।

অবকাঠামো ও বৈশিষ্ট্য
--------------------

ভিজিনজাম, কেরালার রাজধানী শহর তিরুবনন্তপুরম থেকে প্রায় 14 কিমি (8.7 মাইল), পশ্চিম এশিয়া, ইউরোপ, আফ্রিকা এবং বিশ্বের সুদূর পূর্বাঞ্চলের সাথে সংযোগকারী আন্তর্জাতিক পূর্ব-পশ্চিম শিপিং রুট থেকে মাত্র 10 নটিক্যাল মাইল (19 কিলোমিটার) দূরে। এটি ভারতের প্রথম ডিপ ওয়াটার ট্রান্সশিপমেন্ট টার্মিনাল, এবং এটি তিনটি স্বতন্ত্র পর্যায়ে তৈরি করা হচ্ছে। এটি ভারতের প্রথম স্বয়ংক্রিয় সমুদ্রবন্দর। ভিজিনজামের কোন উপকূলীয় অবক্ষেপণ নেই। 18 মিটার (59 ফুট) প্রাকৃতিক গভীরতা থাকার কারণে, নির্মাণের জন্য ন্যূনতম ড্রেজিংয়ের প্রয়োজন হয় না। আন্তর্জাতিক শিপিং রুটের কাছাকাছি থাকার কারণে, মূল রুট থেকে বন্দরে পৌঁছাতে মাত্র এক ঘণ্টা সময় লাগে এবং উন্নত বন্দর সুবিধার ব্যবহার জাহাজের ঘোরার সময়কে আরও কমিয়ে দেয় (VTT)। বন্দরটির বার্থিংয়ের জন্য বিশ্বের বৃহত্তম জাহাজ যেমন ইউএলসিএস কন্টেইনার জাহাজ এমএসসি ইরিনা এবং ওয়ান্ডার অফ দ্য সিস-এর মতো ক্রুজ জাহাজগুলিকে মিটমাট করার ক্ষমতা রয়েছে৷ এটিকে একটি সর্ব-আবহাওয়া বন্দর হিসাবে শ্রেণীবদ্ধ করা হয়েছে এবং ন্যূনতম জোয়ারের তারতম্যের কারণে এটির কার্যকারিতা সামঞ্জস্যপূর্ণ, উচ্চ এবং নিম্ন জোয়ারের তারতম্য দ্বারা প্রভাবিত হয় না।

তথ্যসূত্র
---------

1. ↑  "Vizhinjam port"। *About the port*। ৬ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১০।

বহিঃসংযোগ
---------
**সাগরপাড়া** হ'ল ভারতের পশ্চিমবঙ্গের মুর্শিদাবাদ জেলার ডোমকোল মহকুমার জলঙ্গী সিডি ব্লকের একটি আধা-নগর পঞ্চায়েত এলাকা।

এটির প্রায় ৩৫০০০ জনসংখ্যা, ব্যবসায়, ক্ষুদ্র শিল্প, কৃষি ও নির্মাণ শ্রমিক এবং হিন্দু ও মুসলিম উভয় সম্প্রদায়ের বসবাস করে। এটি অক্ষাংশ 24.238609, দ্রাঘিমাংশ 88.697776 এর ভৌগোলিক সমন্বয়গুলিতে রয়েছে।

সাগরপাড়া বাজারের মধ্যে বড় কালি মন্দির রয়েছে। সাগরপাড়া পশ্চিমবঙ্গ রাজ্যের মুর্শিদাবাদ জেলার ডোমকল মহকুমার জলঙ্গী ব্লকের অন্তর্গত। এটি পদ্মা নদী থেকে আড়াই কিলোমিটার দূরে।

ইতিহাস
------

গঙ্গার ব-দ্বীপ, রামকান্তপুরের অন্যান্য অনেক ছোট গ্রামের মতো,সাগরপাড়াও মুঘল আমলে একটি ছোট নদী বন্দর ছিল।১৯৪৭ সালে ভারতের স্বাধীনতা বছর অবধি, এটি ছিল একটি ছোট্ট গ্রাম যা পাটের পাড়ি দেওয়ার জন্য একটি বন্দর দ্বারা সমর্থিত ছিল। পদ্মা নদীর উপনদী জলঙ্গি নদী পূর্ব বঙ্গ থেকে আগত জনসমাগমের কারণে ভারত বিভাগে সাগরপাড়া বাড়তে দেখা যায়। ১৯৭১ সালে বাংলাদেশ মুক্তিযুদ্ধ ভারত-বাংলাদেশ সীমান্ত থেকে মাত্র আড়াই কিলোমিটার দূরে অবস্থিত এই গ্রামে শরণার্থীদের আরও একটি উৎস দেখতে পেয়েছিল।
১৯৭১ সালের পরে সাগরপাড়ায় জনসংখ্যা ও বাণিজ্য দ্রুত বৃদ্ধি পাচ্ছিল কারণ নতুন নতুন বসতি স্থাপনকারীরা ছোট ছোট নদী দ্বারা বেষ্টিত উঁচু জমি থাকার কারণে এই গ্রামে একটি বাড়ি তৈরি করা পছন্দ করেছিলেন। গ্রামটি প্লাবিত হয় না কারণ এটি নদীর উঁচু প্রাকৃতিক বাঁধের পাশে অবস্থিত। ১৯৭৮ ও ১৯৯৯ সালের বিধ্বংসী বন্যার সময় এটি জলাবদ্ধ দ্বীপের মতো বেঁচে ছিল, যা তার প্রতিবেশী জনগণকে গ্রামে স্থানান্তরিত করতে বাধ্য করেছিল।

অর্থনীতি
--------

মূল অর্থনীতির উৎস হলো কৃষিকাজ, মৎস্য

ব্যবসা ও পরিযায়ী শ্রমিক।

শিক্ষা
------

সাগরপাড়ায় ৪ টি স্কুল আছে: 

Sagarpara High School
* সাগরপাড়া উচ্চ বিদ্যালয়
* সাগরপাড়া উচ্চ বিদ্যালয় (ভোকেশনাল)
* সাগরপাড়া বালিকা উচ্চ বিদ্যালয়
* সাগরপাড়া প্রাথমিক বিদ্যালয়
* সাগরপাড়া আনন্দ মার্গ প্রাইমারী স্কুল
* রামকৃষ্ণ সারদা বিদ্যামন্দির

সাহিত্য-সংস্কৃতি
----------------

শিল্প
-----
**বিজয় সরণি ফোয়ারা** বাংলাদেশ রাজধানীর ঢাকা তেজগাঁও পুরাতন বিমানবন্দরের পাশে বিজয় সরণি মোড়ে অবস্থিত একটি পানির ফোয়ারা। এই ফোয়ারার দেয়ালে অঙ্কিত রয়েছে গ্রাম বাংলার আবহমান ঐতিহ্য ও বাংলাদেশ বিজয়ের ইতিহাস। ফোয়ারাটি আশির দশকের শেষ নাগাদ নির্মাণ করা হয়।

ইতিহাস
------

ফোয়ারাটি নকশা করেন শিল্পী জি এম রাজ্জাক। ফোয়ারার চারপাশের ম্যুরাল নকশা করেন শিল্পী সৈয়দ লুৎফুল হক। আর ম্যুরালের কাজ করেন তৎকালীন তরুণ ভাস্কর মুকুল মুকসুদ্দীন ও হিমাংশু। এটি ১৯৮৭-৮৮ সালের মধ্যে ফোয়ারটির সম্পূর্ণ কাজ সমাপ্ত হয়।

নকশা
----

বিজয় সরণি রাস্তার মোড়ে গোলাকার জলাশয়ের মাঝখানে যে পানির ওপর লাল-সবুজ দুটি দেয়াল রয়েছে। এর পাশে সবুজ দেয়ালের বৃত্তাকার খালি অংশ লাল রঙের দেয়াল। মনে হয় দুই দেয়াল মিলে অসংখ্য জাতীয় পতাকায় আচ্ছাদিত ফোয়ারাটি। তার ওপর সাতটি লাল স্তম্ভ সাত বীরশ্রেষ্ঠর প্রতীকী হিসেবে দেওয়া।

তথ্যসূত্র
---------

1. ↑  "বিজয় সরণি ফোয়ারা"। *দৈনিক কালের কণ্ঠ*। ২০১৮-১২-১৯। সংগ্রহের তারিখ ২০২৩-০৮-১২।
2. ↑  ডেস্ক, লোকসমাজ (২০২১-০২-০১)। "ফোয়ারা আছে পানি নেই"। *লোকসমাজ* (ইংরেজি ভাষায়)। সংগ্রহের তারিখ ২০২৩-০৮-১২। [*স্থায়ীভাবে অকার্যকর সংযোগ*]
3. ↑  "অবহেলায় গৌরবগাথা"। *www.bhorerkagoj.com*। ২০২৩-০৮-১২ তারিখে মূল থেকে আর্কাইভ করা। সংগ্রহের তারিখ ২০২৩-০৮-১২।